Politiet har fundet en mistænkelig genstand på Blågårds Plads, der ligner en håndgranat.

Det bekræfter Københavns Politi til B.T. og understreger, at de endnu ikke har fået bekræftet ægtheden af fundet.

Politiet var massivt til stede på pladsen, selvom den umiddelbare fare var overstået.

Klokken 11:20 oplyste politiet på Twitter, at de har undersøgt området, og at de er færdige på stedet.

Opfølgning Blågårds Plads: Vi har fundet en granatlignende genstand, som nu er indbragt til undersøgelse. Området er undersøgt, og vi er færdige på stedet #politidk — Københavns Politi (@KobenhavnPoliti) 16. april 2019

Københavns Politi havde tirsdag formiddag den fjernstyrede robot, Rullemarie, med på stedet for at undersøge den mistænkelige genstand.

Politiet oplyser, at deres tilstedeværelse på Blågårds Plads ikke umiddelbart har en sammenhæng med, at Rasmus Paludan igen har annonceret en demonstration i området klokken 13.30.

Temaet tirsdag for Paludans demonstration er 'demonstration mod terroristen Omar El-Hussein', der også var anledningen til demonstrationen søndag.

Det var i den forbindelse, at det normalt fredelige og hippe kvarter på Indre Nørrebro udviklede sig til voldsomme uroligheder.

Her går betjente med den mistænkelige genstand i en hvid plastikpose. Foto: Mathias Øgendal / Presse-fotos.dk Vis mere Her går betjente med den mistænkelige genstand i en hvid plastikpose. Foto: Mathias Øgendal / Presse-fotos.dk

Se flere videoer på Localeyes.

Natten til søndag eksploderede først en bil i Mjølnerparken, hvor Rasmus Paludan oprindeligt skulle have demonstreret.

Kort efter blev demonstrationen flyttet til Blågårds Plads af Københavns Politi, hvor en mandsopdækket Paludan kastede med en koran indenfor den firkant, som polititapen markede midt på pladsen.

Det resulterede i flere sammenstød mellem moddemonstranter og politiet, som blev angrebet angrebet med alt fra brosten til fyrværkeri.

Rullemarie på Blågårds Plads. Foto: Local Eyes Vis mere Rullemarie på Blågårds Plads. Foto: Local Eyes

De seneste dage har flere Københavnske bydele været plaget af brandstiftelser og uroligheder.

Senest udviklede en demonstration, som Paludans skulle have holdt i Albertslund, sig til optøjer, hvor politiet måtte anvende tåregas.

Debatten omkring den kontroversielle islamkritiker Rasmus Paludan er i kølvandet på de seneste dages uroligheder igen taget til.

Flere kritiserer, at han i 2018 og 2019 har kostet staten 24 millioner, da hans hyppige demonstrationer og provokationer kræver omfattende politibeskyttelse.